ร้านกาลนานเป็นร้านก๋วยเตี๋ยวที่ค่อนข้างมีชื่อเสียงค่ะ ร้านนี้มีอยู่หลายสาขาเลยล่ะ แต่วันนี้ที่เราจะรีวิวเป็นสาขาที่เมกะบางนาค่ะ   ร้านนี้ตกแต่งร้านสวยดีนะคะ ประดับประดาด้วยโคมไฟหลากหลาย ที่นั่งก็มีแบบหลากรูปแบบดีค่ะ 

ร้านนี้คนแน่นมากกก ขายดีได้อีก เหอๆ ตอนเราไปกินเนี่ย เราต้องรอคิวอยู่นานเหมือนกันนะ รออาหารก็นานด้วย(เพราะคนเยอะ) รสชาติอาหารไม่ต้องพูดถึง อร่อยมากค่ะ แต่รสชาติจะค่อนข้างจัดไปสักหน่อย ถ้าคนไม่ชอบทานเผ็ดอาจไม่ปลื้มก็ได้ค่ะ(จริงๆเราก็ไม่ทานเผ็ด แต่พอดีตอนสั่งบอกพนักงานไว้ค่ะว่าขอเผ็ดน้อย แหะๆ)

การบริการไม่ค่อยเข้าท่าเท่าไร คงเพราะคนเยอะอีกนั่นแหละ ทำให้พนักงานไม่มีเวลามาสนใจเวลาลูกค้าคนอื่นเรียก ไว้คราวหลังต้องลองไปตอนที่คนน้อยๆดูบ้าง เผื่อการบริการจะดีกว่านี้ เหอๆ 